ไทยพบผู้ติดเชื้อ “โควิด-19” เพิ่ม 5 ราย กลับจากตปท. ดันป่วยสะสมแตะ 3,466 คน ไร้เสียชีวิต
ไทยพบผู้ติดเชื้อ "โควิด-19" เพิ่ม 5 ราย กลับจากตปท. ดันป่วยสะสมแตะ 3,466 คน ไร้เสียชีวิต
12 ก.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (12 ก.ย.63) ระบุว่า พบผู้ป่วยยืนยันติดเชื้อรายใหม่ 5 ราย เป็นผู้ที่เดินทางมาจากต่างประเทศ และเข้าพักในสถานที่กักกันที่รัฐจัดให้ (State Quarantine) โดยเดินทางมาจากอุซเบกิสถาน 1 ราย, ญี่ปุ่น 1 ราย, อินเดีย 2 ราย และสหรัฐอาหรับเอมิเรตส์ 1 ราย ส่งผลให้มีผู้ป่วยยืนยันสะสมล่าสุดอยู่ที่ 3,466 ราย
สำหรับจำนวนผู้ป่วยรักษาหายแล้วอยู่ที่ 3,312 ราย และยังมีผู้ป่วยรักษาตัวอยู่ในโรงพยาบาล 96 ราย ขณะที่ไม่มีผู้เสียชีวิตเพิ่ม ทำให้ยอดผู้เสียชีวิตสะสมยังคงเดิมที่ 58 ราย
